തങ്ങള് രാജാക്കന്മാരാണെന്ന മനോഭാവത്തില് നിന്ന് പൊലീസ് മാറേണ്ട സമയം അതിക്രമിച്ചു ജസ്റ്റിസ് ദേവന് രാമചന്ദ്രന് കൊച്ചി: തങ്ങള് രാജാക്കന്മാരാണെന്ന മനോഭാവത്തില് നിന്ന് പൊലീസ് മാറേണ്ട സമയം അതിക്രമിച്ചെന്ന് ജസ്റ്റിസ് ദേവന് രാമചന്ദ്രന്. നമ്മുടെ രാജ്യത്ത് പൗരന്മാരാണ് രാജാവ്. പൊലീസുകാരും ജുഡീഷ്യല് ഒാഫിസര്മാരുമൊക്കെ അവരുടെ സേവകരാണെന്ന് ഒാര്ക്കണമെന്നും അദ്ദേഹം പറഞ്ഞു. കൊളോണിയല് കാലത്തെ മനോഭാവമാണ് പലര്ക്കും. വളരെ ചെറിയൊരു വിഭാഗം മാത്രമാണ് തെറ്റ് ചെയ്യുന്നതെങ്കിലും പഴി കേള്ക്കേണ്ടിവരുന്നത് പൊലീസ് സേന ഒന്നാകെയാണ്. കേരള പൊലീസ് ഒാഫിസേഴ്സ് അസോസിയേഷന് സംഘടിപ്പിച്ച ഒാണ്ലൈന് പ്രഭാഷണ പരമ്ബരയില് സംസാരിക്കുകയായിരുന്നു അദ്ദേഹം. നീതിപൂര്വം, നിയമാനുസരണം, നമ്മുടെ പൊലീസ് പ്രഭാഷണപരമ്ബര കഴിഞ്ഞ ദിവസമാണ് തുടങ്ങിയത്. പൊലീസിനെതിരെ കോടതികള് സ്വീകരിക്കുന്ന നടപടികള് സേനയുടെ മനോവീര്യം തകര്ക്കുമെന്ന വാദം ശരിയല്ല. തെറ്റുചെയ്യുന്ന പൊലീസുകാരെ മാറ്റിനിര്ത്തുകയാണ് വേണ്ടതെന്നും അദ്ദേഹം പറഞ്ഞു. The post തങ്ങള് രാജാക്കന്മാരാണെന്ന മനോഭാവത്തില് നിന്ന് പൊലീസ് മാറേണ്ട സമയം അതിക്രമിച്ചു ജസ്റ്റിസ് ദേവന് രാമചന്ദ്രന് first appeared on MalayalamExpressOnline.